
ПРЕДСЕДАТЕЛЯ НА 

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Промяна и допълване на Програмата за капиталовите разходи на Община приета с Приложение № 5 към Решение № И 408 от 20.05.2025 г. на Общински съвет Златоград


УВАЖАЕМА ГОСПОЖО ПРЕДСЕДАТЕЛ,	

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на чл.124 от Закона за публичните финанси и чл.36 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Златоград, внасям предложение за промяна на Програмата за капиталовите разходи за 2025 г. на Община Златоград, както следва:
I. Допълване на Програма за капиталовите разходи на Община Златоград за 2025 г., приета с Решение № И 408 от 20.05.2025 г. на Общински съвет - Златоград с нов обект: 
„Монтаж на мълниезащитна инсталация на СУ „Св. К*** Б**** *“ с.Старцево“, на стойност 9000 лв., с източник на финансиране – Субсидии и трансфери от Държавния бюджет  и трансфери от други бюджетни организации.
		Предложението за промяна е свързано с постъпила Докладна записка от директора на СУ „Св.К*** Б**** *” с.Старцево с вх.№ 21-00-310 от 03.10.2025 г., с която ни уведомява, че е установено, че съществуващата конвенционална мълниезащитна инсталация на сградата на училището е компрометирана, с нарушения и прекъсвания на токоотводите и не могат да бъдат извършени замервания на заемителите от акредитиране за тази дейност лица. За безопасната експлоатация на сградата и оборудването и с цел да се съхрани живота и здравето на хората, работещи и обучаващи се в нея, предложението е да бъде монтирана нова съвременна мълниезащитна инсталация, включваща мълнеприемник с изпреварващо действие, на стойност 9 000 лв. Финансирането на дълготрайния материален актив, съгласно докладната записка, ще бъде за сметка на бюджета на училището, от средствата от Единния разходен стандарт за 2025 г., чрез извършване на компенсирани промени между утвърдените разходи в дейност „Неспециализирани училища, без професионални гимназии“.
II. Компенсирани промени между обектите в Капиталовата програма за 2025г, във връзка с необходимостта от осигуряване на средства за:

II.1. Възлагането на доклади за оценка за съответствие на инвестиционни проекти за общински обекти: улици; подпорни стени; площадни пространства, балнеолечебен център и други, за които предстои одобряването на проектите и издаване на разрешение за строеж от главния архитект на Община Златоград;


II.2. Допълнителни средства за изготвяне на инвестиционен проект за обект № 86;

II.3. Допълнителни средства за обект № 3 за изготвяне на документация по част „Хидроложка“.
и
II.4. Допълнителни средства за изготвяне на инвестиционен проект за обект №  89;

По т.II.1. Обекти, за които има изготвени инвестиционни проекти и предстои изготвянето на доклади  за оценка за съответствие, одобряването им и издаване на разрешения за строеж.
Оценка за съответствие на инвестиционния проект обхваща проверка за:  предвижданията на подробния устройствен план; правилата и нормативите за устройство на застрояването; изискванията по чл. 169, ал. 1 и 2 от ЗУТ; взаимната съгласуваност между частите на проекта; пълнотата и структурното съответствие на инженерните изчисления; изискванията за устройство, безопасна експлоатация и технически надзор на съоръжения с повишена опасност, ако има такива.
Обектите, за които има изготвени инвестиционни проекти и предстои одобряването им и издаване на разрешения за строеж са описани в таблица №1, ведно с необходими суми за всеки обект за изготвянето на доклад за оценка за съответствие, като общия размер възлиза на 13 536 лв. Обектите са следните:
                                                                                                                              Таблица 1
	№ по ред
	Наименование на обекта
	Сума за изготвяне на доклади за оценка за съответствие на инвестиционни проекти 

	Обща стойност за доклади - лв.
	13536

	1.
	Обекти в гр.Златоград
	6792

	1.1.
	Улица "Рупите", гр. Златоград 
	696

	1.2.
	Улица "Ангел Киряков" ,гр. Златоград 
	816

	1.3.
	Улица "Родопи", гр. Златоград
	696

	1.4.
	Улица "Рожен" гр. Златоград
	696

	1.5.
	Улица "Крайречна", гр. Златоград
	840

	1.6.
	„Благоустрояване и обновяване на част от ул. „Стефан Стамболов“ - от о.т. 316 към о.т. 454, ул. „Черно море“, част от ул. „Дельо войвода“ и прилежащите им междублокови пространства в гр. Златоград” 
	840

	1.7.
	Колектор-канализационен клон на ул. "Възраждане", гр. Златоград
	696

	1.8.
	Улица "Тунджа"  гр. Златоград
	696

	1.9.
	Улица "Горски пътник"  гр. Златоград
	816

	2.
	Обекти в с.Старцево
	3168

	2.1.
	Улица "Орфей", с. Старцево
	816

	2.2.
	Улица "Люлин", с. Старцево
	816

	2.3.
	Благоустрояване  на централна част на с.Старцево- участък от ул."В.Левски" о.т 244 през о.т.188 до о.т.49, ул."Ан.Страшимиров" от о.т.188 до о.т.204, ул."Пейо Яворов" от о.т 130 до о.т.134  
	840

	2.4.
	Улица "Крайречна" с. Старцево
	696

	3.
	Обекти в с.Ерма река
	2976

	3.1.
	Балнеолечебен център, същ. Сграда , с.Ерма река
	840

	3.2.
	Довеждаща тръба от топлоцентралата до Балнеолечебен център, с. Ерма река
	696

	3.4.
	Улица "Иван Вазов",  с.Ерма река, основен ремонт на участък1 с дължина 1700м от о.т. 84 до о.т 630 /първи етап- пътна част/ и участък 2 между о.т.438 и о.т 439 - основен ремонт и възстановяване на подпорна стена,  L= 35м /втори етап/ 
	840

	3.5.
	Площадно пространство пред сградата на Читалището, с.Ерма река -участък между о.т.444 към о.т.479 до о.т. 441 по ПУП на с.Ерма река 
	600

	4.
	Обекти в с.Долен
	600

	4.1.
	Изграждане на подпорни стени за укрепване на улици в Община Златоград  -   ул. "Изгрев" с.Долен, участък между о.т 240 и о.т.248, подпорна стена , L=116м 
	600



По т.II.2. За обект № 86- Проектиране на канализация "Ушев дол" с. Старцево от о.т.366 на ул. “Антон Страшимиров“ до о.т.180  на ул. "Крайречна".
	В Капиталовата програма за 2025г. за обект № 86 са предвидени за проектиране 10 000лв. Във връзка с извършено предпроектно проучване  на място с проектант по част В иК  са уточнени проектните части, необходими за изготвянето на инвестиционния проект. Стойността на целият инвестиционен проект възлиза на 34 800 лв с ДДС. За обекта е необходимо да се предвидят още 24800 лв. 

По т.II.3. За обект № 3 - Изграждане на подпорна стена от о.т.984 до о.т.989 на ул. "България", по левия бряг на р. "Върбица" в ПИ 31111.36.367 по КК, гр.Златоград
След представяне в БДИБР – Пловдив на Заявление за издаване на разрешително за ползване на повърхностен воден обект, необходимо за изграждане на подпорна стена по левия бряг на река Върбица, от о.т.984 до о.т.989 на ул. „България“, по левия бряг на река Върбица, е получено искане за представяне на „Хидроложка част“, с обхват и съдържание, съгласно чл.8, ал.2 от Наредбата за ползване на повърхностни водни обекти (приета с ПМС №100 от 23.03.2021г., обн. ДВ, бр.25 от 26.03.2021г.), ведно с хидравлични изчисления за проводимостта на съоръженията за определените в хидроложката част нормативни обезпечености на максимални водни количества, придружени с надлъжен и напречни разрези, в съответствие с габаритите на съоръженията и с ясно обозначени оразмерителни водни количества водни нива, запасна височина и речно легло. 
Новопредставената документация по част „Хидроложка“, съдържаща и хидравлични изчисления, е необходимо да бъде изготвена и заверена от правоспособно лице, отговарящо на изискванията на чл.59, ал.2 от ЗВ и регистрирано по реда на Закона за камарите на архитектите и инженерите в инвестиционното проектиране. В отговор на искането са изпратени документи, възложени и заплатени от изпълнителя на обекта. След получаване на повторно искане за представяне на документи, свързани с хидрология и хидростатични изчисления за обекта и проведена работна среща с експерти на отговорната институция, Община Златоград възлага изготвянето на необходимите документи на правоспособни и компетентни лица. Възложени и изготвени са следните части:
· „Хидравлична“ за обект „Хидравлично решение за река Върбица, ПИ31111.36.327 и ПИ31111.36.178 и прилежащите имоти, във връзка със строителството на нова подпорна стена между о.т.984 и о.т.989 на ул. „България“, по левия бряг на река Върбица“, на стойност 6000 лева;
· „Хидрология“, на стойност 1 800 лева;
· „Геодезия“, на стойност 840 лева.
Общата стойност на разработените документи е 8 640 лева с вкл. ДДС, които е необходимо да бъдат заплатени на инженерите, разработили документацията.
В тази връзка предлагам стойността за обект № 3 „ Изграждане на подпорна стена от о.т.984 до о.т. 989 на ул. „България“, по левия бряг на р. Върбица“ от Капиталовата програма на Община Златоград за 2025 г. да бъде завишена с тази сума.

По т.II.4. За обект № 89- Подпорна  стена за укрепване на десния бряг на река Малка, при УПИ II; УПИ V-търговия; УПИ VI-търговия и УПИ VII-озеленяване в кв.96, гр.Златоград
	В Капиталовата програма за 2025г. за обект № 89 са предвидени за проектиране 24 500лв. Във връзка с извършено предпроектно проучване  на място с проектант по част В иК  са уточнени проектните части, необходими за изготвянето на инвестиционния проект. Стойността на целият инвестиционен проект възлиза на 39 106 лв с ДДС. За обекта е необходимо да се предвидят още 14606 лв. 

Предлагам сумата  в общ  размер на 61 582 лв, в това число: по т.II.1. – 13536лв. ; по т. II.2. – 24800 лв. ; по т. II.3. – 8640 лв. и по т. II.4. – 14606 лв,  необходима за изготвянето на доклади за оценка за съответствие на инвестиционни проекти за общински обекти; за увеличаване на сумите за проектиране на обект № 86 и обект № 89 и за изготвяне на документация по част „Хидроложка“,за обект № 3, да стане за сметка на следните обекти: 
1) 2 000 лв.- от Обект № 98- Плоча "Братя Хекимови" в ПИ31111.31.588 по КК на Златоград;
2) 59 582 лв.- от Обект № 97- Паркинг и възстановяване на пазар в кв.72 по ПУП на гр. Златоград с идентификатор 31111.35.771 по КК на Златоград.

На 13.08.2025 г. бе монтирана плоча с надпис „Хекимовият мост – в памет на д-р Б. Х. и д-р К. Х.“ в поземлен имот с идентификатор 31111.31.588 по Кадастрална карта на гр. Златоград, за да посочи именувания мост с решение № И 434 от 19.06.2025 г. на Общински съвет Златоград. Стойността на разхода за изработката и монтаж на плочата възлиза на 1020 лв. с вкл. ДДС. Плочата не представлява дълготраен материален актив, поради стойността си (под 1000 лв. без ДДС) и не следва да фигурира в капиталовата програма за 2025г. с източник на финансиране – целева капиталова субсидия. Предлагаме сумата от 2000 лв., посочена в Приложение № 5 към Бюджета на Община Златоград, приет с решение № И 408 от 20.05.2025г. да бъде премахната и с ново решение да се разреши извършване на разхода като услуга със закупени материали.
	С оглед изпълнение на бюджета на Община Златоград, се надявам да вземете положително становище и одобрите предложените проекти на

                                                             
РЕШЕНИЕ I:

На основание чл. 21, ал.1, т.6 от Закона за местното самоуправление и местната администрация, чл.124 от Закона за публичните финанси и чл.36 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет – Златоград:




РЕШИ 

1.  Дава съгласие в Програмата за капиталовите разходи на Община Златоград за 2025 г., във функция „Образование“,  дейност 322 „Неспециализирани училища, без професионални гимназии“, по §§ 52-00 „Придобиване на ДМА“, да се добави нов обект с наименование „Монтаж на мълниезащитна инсталация на СУ „Св. К*** Б**** *“ с.Старцево“, на стойност 9 000 лв., с източник на финансиране – Субсидии и трансфери от Държавния бюджет  и трансфери от други бюджетни организации.
Възлага на Кмета на Община Златоград да отрази горепосочените промени в Програмата за капиталовите разходи за 2025 г. на Община Златоград и по бюджета на Община Златоград за 2025 г. 

РЕШЕНИЕ II:

На основание чл.21, ал.1, т.6 от Закона за местното самоуправление и местната администрация, чл.124, ал.2 и ал.3 от Закона за публични финанси и чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет Златоград,

РЕШИ :

1. Одобрява промяна в Програмата за капиталовите разходи за 2025 г. на Община Златоград, като се включат  обектите, описани в Таблица № 1 с обща стойност 13 536 лв., неразделна част от настоящото решение - за изготвяне на доклади за оценка за съответствие на инвестиционни проекти за общински обекти, като сумата от 13 536 лв. е за сметка на обекти:  обект № 98- Плоча "Братя Хекимови" в ПИ31111.31.588 по КК на Златоград- 2000 лв. и обект № 97- Паркинг и възстановяване на пазар в кв.72 по ПУП на гр. Златоград с идентификатор 31111.35.771 по КК на Златоград – 11 536 лв.;
2. Одобрява промяна в Програмата за капиталовите разходи за 2025 г. на Община Златоград, като се увеличи сумата за проектиране на обект № 86- Проектиране на канализация "Ушев дол" с. Старцево от о.т.366 на ул. “Антон Страшимиров“ до о.т.180  на ул. "Крайречна" и от 10000 лв, стане 34800 лв. за сметка на обект № 97- Паркинг и възстановяване на пазар в кв.72 по ПУП на гр. Златоград с идентификатор 31111.35.771 по КК на Златоград;
3. Одобрява промяна в Програмата за капиталовите разходи за 2025 г. на Община Златоград, като се увеличи сумата за обект № 3 - Изграждане на подпорна стена от о.т.984 до о.т.989 на ул. "България", по левия бряг на р. "Върбица" в ПИ 31111.36.367 по КК, гр.Златоград, като сумата за обекта се увеличи с 8640 лв. за сметка на обект №  97- Паркинг и възстановяване на пазар в кв.72 по ПУП на гр. Златоград с идентификатор 31111.35.771 по КК на Златоград;
4. Одобрява промяна в Програмата за капиталовите разходи за 2025 г. на Община Златоград, като се увеличи сумата за проектиране на обект № 89- Подпорна  стена за укрепване на десния бряг на река Малка, при УПИ II; УПИ V-търговия; УПИ VI-търговия и УПИ VII-озеленяване в кв.96, гр.Златоград и от 24500 лв, стане 39106 лв. за сметка на обект № 97- Паркинг и възстановяване на пазар в кв.72 по ПУП на гр. Златоград с идентификатор 31111.35.771 по КК на Златоград;
5. Възлага на Кмета на Община Златоград да отрази горепосочените промени в Програмата за капиталовите разходи за 2025 г. на Община Златоград и по бюджета на Община Златоград за 2025 г.


РЕШЕНИЕ III:

На основание чл. 21, ал.1, т.23 и ал. 2 от ЗМСМА, и във връзка с т.25 от Решение № И408/20.05.2025 г. на Общински съвет Златоград, Общински съвет,

РЕШИ:
Дава съгласие за извършване на разход, в размер на 1 020 лв., за изработката и монтаж на плоча с надпис „Хекимовият мост – в памет на д-р Божидар Хекимов и д-р Кирко Хекимов“.


С уважение,
МИРОСЛАВ ЯНЧЕВ
Кмет на Община Златоград


Изготвили:
ЮХ 

СБ 
Съгласувал:
ЕЧ

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

